Viherahdinparta

Viherahdinparta eli ahdinparta (Cladophora glomerata) on viherleviin kuuluva rihmamainen makrolevä.ITIS Se rehottaa kesäaikaan Itämeren rantavesissä.Merentutkimuslaitos: Itämeri-sanakirja Viherahdinparran rihmat kasvavat 20 cm pitkiksi.Suomen ympäristökeskus Viherahdinparta on väriltään vaalean- tai tummanvihreän tuuhea huisku. Laji muodostuu useista pienistä päärankaa ympäröivistä huiskuista, jotka ovat viistosti ylöspäin taipuneita. Aivan vesirajassa viherahdinparta vaalenee voimakkaassa auringonvalossa muuttuen keltaiseksi. Tummemman viherahdinparran saattaa sekoittaa meriahdinpartaan (Cladophora rupestris). Viherahdinparran seassa kasvaa usein myös kiiltävämmän näköisiä suolileviä (Ulva).LuontoPortti: Viherahdinparta (Cladophora glomerata)

Viherahdinpartaa kasvaa sekä makeassa että murtovedessä. Se viihtyy parhaiten runsasravinteisessa, melko nopeasti virtaavassa vedessä, niin matalassa, että se saa valoa yhteyttämiseen.Naturhistoriska riksmuseet 

 Lähteet 

 Aiheesta muualla 
 Laji.fi: Viherahdinparta (Cladophora glomerata)
 iNaturalist: Viherahdinparta (Cladophora glomerata)
 Valokuva (Matti Rosenberg)
 Global Biodiversity Information Facility (GBIF): Cladophora glomerata 
 National Center for Biotechnology Information (NCBI): Cladophora glomerata 

Luokka:Viherlevät